ডুয়া লিপা
ডুয়া লিপা (/ˈduːə ˈliːpə/; আলবেনীয় উচ্চারণ: [dua liːpa]; জন্ম ২২ আগস্ট ১৯৯৫) একজন ব্রিটিশ গায়িকা, গীতিকার এবং মডেল। ১৪ বছর বয়স থেকেই, তার সংগীত জীবন শুরু হয়, তখন তিনি ইউটিউবে অন্য শিল্পীদের গান কভার করতেন এবং তা পোষ্ট করতেন, ২০১৫ সালে তিনি ওয়ার্নার মিউজিক গ্রুপ এর সাথে চুক্তিবদ্ধ হন, এবং পরে খুব শীঘ্রই তার প্রথম আত্বপ্রকাশকারী একক প্রকাশ করেন। ২০১৬ সালে ডিসেম্বর মাসে, লিপাকে নিয়ে বানানো একটি তথ্যচিত্র দ্য ফেডার ম্যাগাজিন দ্বারা অনুমিত হয়, যেটির শিরোনাম ছিল "সি ইন ব্লু"। ২০১৭ সালের জানুয়ারীতে, তিনি ইবিবিএ পাবলিক চয়েস অ্যাওয়ার্ড জিতে যান। তিনি তার আত্বপ্রকাশকারী অ্যালবাম , ডুয়া লিপা প্রকাশ করেন ২০১৭ সালের ২রা জুন। অ্যালবামটিতে তার ৭টি একক স্থান পায়, যেগুলোর মধ্যে সেরা ১০ নম্বরের মধ্যে থাকা "বি দ্য ওয়ান" এককটিও ছিল এবং "নিউ রুলস" নামে এককটিও স্থান পায়, যেটি সেরা গানের তালিকায় সবার উপরে স্থান পেয়েছিল।